Thalassodromeus
<s>Thalassodromeus je bio velik pterosaur pterodaktiloid iz sjeveroistočnog Brazila.</s>

<s>Otkriće</s>

<s>Alexander Kellner i Diogenes de Almeida Campos su tom rodu dali naziv 2002. godine.</s><s>Nomenklaturni tip je Thalassodromeus sethi.</s><s>Naziv roda potiče od grčkog thalasse, "more" i dromaios, "trkač", što se odnosi na njegov pretpostavljeni način života kao životinje koja je pretraživala vodu u potrazi za hranom.</s><s>Naziv vrste odnosi se na egipatskog boga Seta zbog sličnosti u obliku glave.</s><s>André Jacques Veldmeijer je 2006. sugerirao da je Kellner pomiješao Seta sa bogom Amonom, čija kruna pokazuje veliku sličnost sa krestom kod Thalassodromeusa.</s>

<s>Rod se zasniva na holotipu DGM 1476-R, oštećenoj i nepotpunoj lubanji pronađenoj u Formaciji Santana.</s><s>Thalassodromeus je živio tokom rane krede, prije oko 108 miliona godina.</s><s>Dijelio je nebo sa svojim manjim srodnikom Tapejarom.</s><s>Upečatljiv je zbog svoje velike kreste na glavi, koja počinje od vrha njuške i završava iza moždane duplje, što obuhvata 75% površine njegove lubanje duge 1,42 metra.</s><s>Čeljust je bila šiljasta i bezuba.</s><s>Imao je raspon krila od oko 4,5 metra.</s><s>Funkcija kreste je nepoznata, ali je možda služila za udvaranje, prepoznavanje pripadnika svoje vrste ili termoregulaciju.</s><s>Djelić donje vilice koji je pripadao jedinci roda Thalassodromeus, DGM 1476-M, ukazuje na veću jedinku s rasponom krila od 5,3 metra.</s>

<s>Veldmeijer je 2006. neslužbeno priključio još jedan djelić čeljusti, SAO 251093, novoj vrsti, "Thalassodromeus oberli", čiji se naziv vrste odnosi na kolekciju Ursa Oberlija, nakon što ga je 2005. priključio vrsti T. sethi.</s><s>On je 2014. pretvoren u zaseban rod, Banguela.</s>

<s>Paleobiologija</s>

<s>Kellner je vjerovao da se Thalassodromeus hranio na sličan način kao današnji vodosjeci, tako što je vukao donju vilicu kroz vodu dok je letio.</s><s>Međutim, kasnije istraživanja anatomije njegovog vrata i čeljusti ukazuju na to da bi to bilo nemoguće za ovog i ostale veće pterosaure zbog preopterećenja: tako bi trošili previše energije.</s><s>Umjesto toga, čini se da je Thalassodromeus bio specijaliziran za ishranu na kopnu kao i pripadnici Azhdarchidae, s kojima čak dijeli i slične proporcije nogu, a snažna čeljust možda ukazuje na grabežljivo ponašanje slično onom kod pripadnika Phorusrhacidae.</s>

<s>Klasifikacija 
Kellner je priključio Thalassodromeusa porodici Tapejaridae.</s><s>Međutim, druge analize pokazale su da je, zajedno sa Tupuxuara u Thalassodrominae, bio u bližem srodstvu sa porodicom Azhdarchidae.</s>

<s>Kladogram dolje slijedi analizu Felipea Pinheiroa i kolega iz 2011. godine.</s>

<s>Povezano 
 Popis pterosaura</s>

<s>Izvori</s>

<s>Vanjske poveznice</s>

<s>Pterodaktiloidi</s>

